**คณะสัตวแพทยศาสตร์ มข.เดินทางร่วมพิธีไหว้พระบรมศพ พระบาทสมเด็จพระปรมินทรมหาภูมิพลอดุลยเดช**

 เมื่อวันศุกร์ที่ 25 พฤศจิกายน 2559 เวลา 20.00 น. คณะสัตวแพทยศาสตร์ มหาวิทยาลัยขอนแก่น โดยคณะกรรมการส่งเสริมศิลปะวัฒธรรมและบำเพ็ญประโยชน์เพื่อสังคม นำโดย ผศ.สพ.ญ.ดร.ประภาพร ตั้งธนธานิช ประธานกรรมการ และคณะกรรมการฯ รวมทั้งบุคลากรคณะ พร้อมใจร่วมเดินทางเพื่อถวายสักการะพระบรมศพ **พระบาทสมเด็จพระปรมินทรมหาภูมิพลอดุลยเดช** ณ พระที่นั่งดุสิตมหาปราสาท ในพระบรมมหาราชวัง จำนวน 21 คน

 ในเวลา ๐2.25 น. คณะกรรมการฯ ได้เดินทางไปถึงบริเวณรอบนอกมณฑลพิธีท้องสนามหลวง ซึ่งบรรยากาศภายนอกมณฑลพิธีท้องสนามหลวงมีประชาชนแต่งชุดไว้ทุกข์ทยอยเดินทางมาจับจองพื้นที่บริเวณโดยรอบ และเข้าแถวอย่างเรียบร้อยเพื่อรอเข้าในมณฑลพิธีท้องสนามหลวง

 เวลา ๐5.00 น. คณะกรรมการฯ ได้เคลื่อนขบวนแถวเข้าในมณฑลพิธีท้องสนามหลวง เพื่อเข้ารับบัตรคิวในการเข้าถวายสักการะพระบรมศพ **พระบาทสมเด็จพระปรมินทรมหาภูมิพลอดุลยเดช** ซึ่งคณะกรรมการฯ ได้รับคิวที่ ซ 13 ในการเข้าถวายสักการะพระบรมศพ **พระบาทสมเด็จพระปรมินทรมหาภูมิพลอดุลยเดช** ซึ่งเป็นเวลา 12.00 น. จากนั้น คณะกรรมการฯ ร่วมรับของที่ระลึกจากทางพระบรมมหาราชวัง และถ่ายรูปร่วมกันภายนอกพระบรมมหาราชวัง เพื่อเป็นที่ระลึก และเดินทางกลับถึงคณะฯ ในเวลา 21.00 น.